Hieronymus Gürtler von Wildenberg

**Hieronymus Cingularius Aurimontanus** estis germana humanisto. fizikisto, gramatikisto kaj kuracisto.

Hieronymus Gürtler von Wildenberg, ankaŭ konata kiel Hieronymus Cingulator, Cingulatorinus, Cingularius, Aurimontanus, Aurimontanus a Ferimontanis, Wildenbergius, estis silezia humanisto kaj bazlerneja instruisto, naskiĝis en 1464 aŭ 1465 en Goldberg, Silezio, filo de ŝajne riĉa civitano. Li studis en Kolonjo ekde 1496, kaj ricevis siajn bakalaŭran kaj magistran diplomojn, kaj en 1501 li akceptis postenon kiel rektoro de la gregoria lernejo en Culm, Okcidenta Prusio.

Jam en 1504, ŝajne li iris al Goldberg, kie, subtenata de la urba konsilantaro kaj influaj patronoj, li fondis novan - poste tre faman - privatan lernejon kaj sukcese tenis ĝin dum longa tempo. Serio da lernolibroj, kiujn li verkis por sia institucio dum tiu tempo (Opus grammatice, Lepsiko, 1507 kaj aliaj; Elegantiae, Lepsiko, 1510; Ciceronis epistolae familiares, Lepsiko, 1510) atestas lian honestan strebadon al perfektigo ne nur de la tradiciaj kaj tre malmodernaj instrumaterialoj, sed ankaŭ de la instrumetodoj de sia tempo, kiuj ankoraŭ estis malmulte influitaj de la spirito de la nova epoko.

Malgraŭ tiuj fortaj pedagogiaj interesoj, Wildenberg eniris la Universitaton de Wittenberg en 1511 por studi medicinon, kaj li ricevis sian doktorecon la sekvan jaron, kaj fine, post daŭrigo de la laboro en sia lernejo kaj verkado de du pliaj libroj por ĝi (poste Eldonita de Petrus Hispanus, Lepsiko, 1513, Synonymorum collectanea, Wittenberg, 1513), li translokiĝis al Thorn en 1513, kie li okupis la postenon kiel urba kuracisto ekde 1515 kaj laboris kiel respektata kuracisto.

Sed li restis fidela al siaj malnovaj inklinoj. Li daŭre aktive interesiĝis pri la evoluo de la lerneja sistemo en Culm, eĉ kontribuante per publikigado de serio da lernolibroj, kiuj, laŭ peto de lia patrono, la episkopo de Culm, Tiedemann Giese, estis kompilitaj en ampleksan publikaĵon Totius Philosophiae Humanae in tres partes, Bazelo) kaj fariĝis ofte represita kaj vaste uzata lernolibro. Wildenberg mortis ku tre alta aĝo la 30-an de septembro 1558.

## Verkoj 
* Opus grammatice integrum et consummatissimum, 1507
* Opus grammatice integrum et consummatissimum, Lepsiko, 1507
* Opus grammatice integrum et consummatissimum, 1507
* Elegantiarum Opusculum, Lepsiko, 1510
* Pri la komponado de la Epistoloj, 1515
* Synonymorum collectanea, 1515
* Tersissima latini eloquii Synonymorum collectanea, 1518
* In universam Aristotelis Physicam epitome ..., 1545
* Totius philosophiae humanae, 1553
* Resumo pri la Aristotelo dialektiko, 1553
* Moralis Philosophiae epitome, 1554
* Marcus Tullius Ciceronis epistolae familiares, 1579

## Vidu ankaŭ 
* Georgios Pachymeres (1242-1310) bizanca erudiciulo, poeto kaj aŭtoro
* Hermolaus Barbarus la Juna (1454-1493)
* Laurentius Corvinus (1465-1527) germana erudiciulo
* Tiedemann Giese (1480-1550) germana katolika teologo kaj episkopo de Kulm
* Johannes Eisermann (1486-1558) germana juristo, teologo kaj filozofo
* Conrad Gesner (1516-1565)

## Referencoj 
Kategorio:Naskiĝintoj en 1465
Kategorio:Naskiĝintoj en la 15-a jarcento
Kategorio:Mortintoj en la 16-a jarcento
Kategorio:Naskiĝintoj en Germanio
Kategorio:Mortintoj en Germanio
Kategorio:Germanaj verkistoj
Kategorio:Germanaj humanistoj
Kategorio:Germanaj kuracistoj
Kategorio:Germanaj fizikistoj
Kategorio:Germanaj latinistoj
Kategorio:Germanaj gramatikistoj